Babelscape/SREDFM huggingface dataset:
Βάττος ο Α΄

Ο Βάττος που αναφέρεται και ως Βάττος Ἀριστοτέλης ή Αρισταίος και από σύγχρονους ιστορικούς ως 
Βάττος ο Α΄, υπήρξε ο οικιστής της Κυρήνης και ο πρώτος Έλληνας βασιλιάς στην Αφρική, ιδρυτής δυναστείας (των Βαττιαδών). Αυτή άντεξε μέχρι περίπου το 450 π.Χ. ενώ ο ίδιος ο Βάττος πέθανε γύρω στο 600 π.Χ. Σχετικά με τη βιογραφία του αλλά και τον τρόπο οικισμού της Κυρήνης έχουν αναπτυχθεί δύο θεωρίες. Η μία φέρει την ίδρυση της Κυρήνης ως αποτέλεσμα της φτώχειας και του υπερπληθυσμού της μητρόπολης (της Θήρας) και η δεύτερη παρουσιάζει τον Βάττο ως επικεφαλής εξόριστων ή πάντως πολιτικώς διαφωνούντων που έπρεπε να απομακρυνθούν από το νησί τους.
Η Εκλογή της Σόφι

Η Εκλογή της Σόφι (Αγγλ. Sophie's Choice) είναι δραματική ταινία παραγωγής 1982, σε σκηνοθεσία Άλαν Τζέι Πακούλα. Η ταινία που έχει ως πρωταγωνιστές τη Μέριλ Στριπ, τον Κέβιν Κλάιν και τον Πίτερ ΜακΝίκολ είναι βασισμένη στο ομώνυμο μυθιστόρημα του Γουίλιαμ Στάιρον με θέμα τη ζωή μιας Πολωνέζας επιζήσασας του ολοκαυτώματος. 

Η ερμηνεία της Στριπ θεωρείται από πολλούς ως μια από τις καλύτερές της και της χάρισε το Όσκαρ Α' Γυναικείου Ρόλου.
Ο Τελευταίος Σταθμός

Ο Τελευταίος Σταθμός (αγγλ.The Last Station) είναι βιογραφικό δράμα παραγωγής 2009 σε σκηνοθεσία Μάικλ Χόφμαν. Η ταινία αποτελεί μεταφορά του μυθιστορήματος του Τζέι Παρίνι που πραγματεύεται τις τελευταίες μέρες ζωής του Ρώσου συγγραφέα Λέοντος Τολστόι. Πρωταγωνιστές της ταινίας είναι ο Κρίστοφερ Πλάμερ ως Λέων Τολστόι και η Έλεν Μίρεν στο ρόλο της συζύγου του Σοφία Αντρέγιεβνα. Η ταινία έλαβε δυο υποψηφιότητες για όσκαρ.
Ουνάι Έμερι

Ο Ουνάι Έμερι (Unai Emery Etxegoien, η ορθή ισπανική προφορά του επιθέτου είναι το Εμέρι, αλλά απαντάται ως Έμερι στον ελληνικό αθλητικό Τύπο) (γεννημένος 3 Νοεμβρίου του 1971 στην Ονταριμπία) είναι Ισπανός προπονητής και πρώην ποδοσφαιριστής, βασκικής καταγωγής, πρώην προπονητής της Σεβίλλης, της Παρί Σεν Ζερμέν και της Άρσεναλ, και τωρινός προπονητής της Βιγιαρρεάλ.

Είναι ευρέως γνωστός για το ρεκόρ κατακτήσεων του ευρωπαϊκού κυπέλλου Europa League με 4 κατακτήσεις και μάλιστα οι 3 εξ αυτών συνεχόμενες με την ομάδα της Σεβίλλης, έχοντας παίξει συνολικά σε 5 τελικούς, γιατί έχει και έναν χαμένο τελικό ως προπονητής της Άρσεναλ.
Συνηθισμένοι Άνθρωποι

Η ταινία Συνηθισμένοι Άνθρωποι (αγγλ. Ordinary People) είναι δράμα παραγωγής 1980 που σηματοδότησε το σκηνοθετικό ντεμπούτο του Ρόμπερτ Ρέντφορντ, ένα ντεμπούτο που του χάρισε το Όσκαρ Σκηνοθεσίας. Βασισμένη στο ομώνυμο μυθιστόρημα της Τζούντιθ Γκεστ η ταινία έχει ως πρωταγωνιστές τους Ντόναλντ Σάδερλαντ, Μαίρη Τάιλερ Μουρ, Τίμοθι Χάτον και Τζουντ Χιρς. 

Η ταινία βραβεύτηκε με τέσσερα βραβεία όσκαρ και εκτός από το όσκαρ στο Ρόμπερτ Ρέντφορντ, βραβεύτηκε με Όσκαρ Καλύτερης Ταινίας, Διασκευασμένου Σεναρίου και Β' Ανδρικού Ρόλου.
Η Εξαφάνιση

Η ταινία Η Εξαφάνιση (Πρωτότυπος τίτλος Klute) είναι αστυνομικό θρίλερ του 1972 σε σκηνοθεσία Άλαν Τζέι Πακούλα και πρωταγωνιστές τους Τζέιν Φόντα, Ντόναλντ Σάδερλαντ και Ρόι Σάιντερ. Η ταινία αποτελεί το πρώτο μέρος της τριλογίας της παράνοιας του Πακούλα και χάρισε στη Φόντα το πρώτο από τα δυο Όσκαρ Α' Γυναικείου Ρόλου.
Φρακτό όρος

thumb|Παρθένο δάσος Φρακτού Δράμας.
Το Φρακτό είναι βουνό της βόρειας Ελλάδας με μέγιστο υψόμετρο 1.953 μέτρα (κορυφή Δελημπόσκα στα σύνορα Ελλάδας - Βουλγαρίας).

Βρίσκεται στο νομό Δράμας και αποτελεί τμήμα της οροσειράς της Κεντρικής Ροδόπης, της οποίας αποτελεί τον υψηλότερο ορεινό όγκο. Χωρίζεται δυτικά από την Ελατιά με το Μεγάλο Ρέμα και νοτιοανατολικά από τη Στάμνα από τον Φαρασινό ποταμό. Εκτός από τη Δελημπόσκα (υψόμ. 1953μ.), άλλες κορυφές είναι: το Ύψωμα (υψόμ. 1873μ.), η Λυκόλακκα (υψόμ. 1850μ.), το Καψαλάκι (υψόμ. 1829μ.), η Ράχη (υψόμ. 1817μ.), το Μακρουλό (υψόμ. 1752μ.), το Μνήμα Παρασκευά (υψόμ. 1640μ.) κ.α. Στο νότιο τμήμα του Φρακτού (Ελληνικό τμήμα) υπάρχει το Παρθένο Δάσος Φρακτού, το μοναδικό παρθένο δάσος στην Ελλάδα και ένα από τα ελάχιστα στην Ευρώπη. Στο Φρακτό βρίσκεται επίσης η Χαράδρα του Αγριόγιδου, που αποτελεί ένα σημαντικό βιότοπο για τις αγριόγιδες.

Η ονομασία "Φρακτό" καθώς και η παλαιότερη ονομασία "Ζαγκραντένια" σημαίνει το φραγμένο μέρος λόγω της οργιώδους βλάστησης. Είναι το βορειότερο Ελληνικό όρος.
Στο "Φρακτό" βρίσκονται τα Λουτρά Θερμιών, με τις ιαματικές πηγές.

Στο Παρθένο δάσος του Φρακτού γνωστότεροι καταρράκτες του Φαρασινού ποταμού είναι
* ο Α΄ καταρράκτης του Αχλαδορρέματος, ύψους 7μ.
* ο Β΄ καταρράκτης του Αχλαδορρέματος, ύψους 13μ.
* ο Γ΄ καταρράκτης του Αχλαδορρέματος, ύψους 70μ.
* ο Δ΄ καταρράκτης του Αχλαδορρέματος, ύψους 40μ. (εποχιακός)
* ο Ε΄ καταρράκτης του Αχλαδορρέματος, ύψους 70μ. (εποχιακός)

Στις πλαγιές του Φρακτού βρίσκονται οι ακατοίκητοι σήμερα, οικισμοί:
# Κρούσοβο,
# Καλύβια Χατζηχρήστου,
# Καλύβια Χατζησπύρου,
# Θερμιά,
# Πευκόλοφος,
Νίγερ ο Περαΐτης

Ο Νίγερ ο Περαΐτης αναδείχθηκε σε ηγετική μορφή της ιουδαϊκής παράταξης κατά τον μεγάλο πόλεμο (Πρώτο Ιουδαϊκό πόλεμο) των Ιουδαίων εναντίον της Ρώμης.
Θεοφύλακτος Βοτανειάτης

Ο Θεοφύλακτος Βοτανειάτης (; - 1014) ήταν Βυζαντινός στρατηγός και κυβερνήτης της Θεσσαλονίκης.
Γεώργιος Μουλκιώτης

Ο Γεώργιος Μουλκιώτης (γεννημένος το 1958 στις Θεσπιές) είναι Έλληνας δικηγόρος και πολιτικός του Πανελλήνιου Σοσιαλιστικού Κινήματος (ΠΑΣΟΚ). Από τις βουλευτικές εκλογές της 7ης Ιουλίου 2019 έχει εκλεγεί βουλευτής Βοιωτίας με το Κίνημα Αλλαγής.
Ανδρέας Μπαλοδήμος

Ο Ανδρέας Μπαλοδήμος (1894 - 1962) ήταν Έλληνας στρατιωτικός (αντιστράτηγος).
Νινότσκα

Το Νινότσκα (αγγλ. Ninotchka) είναι κωμωδία παραγωγής 1939 σε σκηνοθεσία Ερνστ Λιούμπιτς με πρωταγωνιστές τους Γκρέτα Γκάρμπο και Μέλβιν Ντάγκλας. Πρόκειται για την προτελευταία ταινία της Γκάρμπο και την πρώτη στην οποία υποδύθηκε κωμικό ρόλο. Η ταινία κάτω από το χιούμορ και τον ρομαντισμό, παρουσιάζει τη Σοβιετική Ένωση υπό το καθεστώς του Στάλιν, με γκρίζα και αυστηρά χρώματα και την βάζει σε σύγκριση με την εύθυμη παριζιάνικη κοινωνία πριν το ξέσπασμα του Β' Παγκοσμίου Πολέμου.
Βαττιάδες

Οι Βαττιάδαι και Βαττιάδες ήταν βασιλείς (ή απλώς κυβερνήτες όταν για λίγο καταλύθηκε η μοναρχία) της Κυρήνης, με πρώτο της δυναστείας τον οικιστή της πόλης Βάττο, από την Θήρα. Οι Βαττιάδες έμειναν στην εξουσία για οκτώ γενιές, περίπου από το 638 έως το 450 π.Χ.
Ιβάτζης

Ο Ιβάτζης (βουλ: "Ивац") ήταν Βούλγαρος ευγενής και στρατιωτικός αρχηγός κατά την βασιλεία του Σαμουήλ, του Γαβριήλ Ρωμανού και του Ιβάν Βλαντισλάφ.

Είναι γνωστό ότι είχε σταματήσει, στη μάχη της Μπίτολας, τους Βυζαντινούς που είχαν στη διοίκηση τους τον Γεώργιο Γονιτζιάτη και τον Ορέστη. Ενώ οι άλλοι Βούλγαροι αρχηγοί είχαν παραδοθεί στον Βασίλειο Β', το 1018, ο Ιβάτζης τραβήχτηκε στο κάστρο του Βροχωτού, το οποίο ο Βυζαντινός Αυτοκράτορας πολιόρκησε για σχεδόν δύο μήνες χωρίς επιτυχία.

Τότε, ο Κατεπάνω Ευστάθιος Δαφνομήλης και δύο συντρόφοι του επισκέφθηκαν τον Ιβάτζη στο κάστρο, προφασιζόμενοι ότι ήθελαν να μιλήσουν με τον Βούλγαρο αρχηγό. Μετά από το δείπνο, ο Δαφνομήλης έμεινε μόνος με τον Ιβάτζη, τον οποίο ακινητοποίησε και τύφλωσε. Ο Κατεπάνω έπεισε τους Βούλγαρους ότι οποιαδήποτε αντίσταση ήταν άχρηστη καθώς απέξω ήταν ο Αυτοκράτορας - οι Βούλγαροι παραδόθηκαν και ο πόλεμος, διάρκειας 32 ετών, είχε λήξει.
Αρκεσίλαος Α΄

Ο Αρκεσίλαος Α΄ (από τον Ηρόδοτο αναφέρεται Ἀρκεσίλεως) υπήρξε μέλος της δυναστείας των Βαττιαδών, γιος του οικιστή της Κυρήνης Βάττου του Α΄ ή Βάττου Αριστοτέλους. Ήταν το δεύτερο κατά σειρά μέλος της δυναστείας και "βασίλεψε ήσυχα" περίπου από το 600 έως το 583 π.Χ. Τάφηκε κοντά στο μνήμα του πατέρα του.
Λάνα

Η Λάνα (ιταλικά: "Lana", γερμανικά: "Lana") είναι πόλη αλλά και δήμος της βόρειοανατολικής Ιταλίας με 11.206 κατοίκους στην Μπολτσάνο και στις Δολομιτικές Άλπεις.
Ελατιά

thumb|280px|Το δάσος της Ελατιάς.

Η Ελατιά ή "Καράντερε" είναι βουνό της Μακεδονίας, στον νομό Δράμας, με μέγιστο υψόμετρο 1.826 μέτρα (κορυφή Τσάκαλος). Το δάσος της Ελατιάς είναι το μεγαλύτερο στην Ελλάδα.
21ος αιώνας π.Χ.

3η χιλιετία π.Χ. | 2η χιλιετία π.Χ. | 1η χιλιετία π.Χ.<br>
23ος αιώνας π.Χ.| 22ος αιώνας π.Χ. | 21ος αιώνας π.Χ. | 20ός αιώνας π.Χ. | 19ος αιώνας π.Χ. 

Ο 21ος αιώνας π.Χ. αρχίζει με το έτος 2100 π.Χ. και τελειώνει στις 31 Δεκεμβρίου του έτους 2001 π.Χ.
Ρομπέρτο Σολδάδο

Ο Ρομπέρτο Σολδάδο Ρίγιο (ισπανικά: "Roberto Soldado Rillo", ), γεννημένος στις 27 Μαΐου 1985 στη Βαλένθια της Ισπανίας, είναι ένας διεθνής Ισπανός ποδοσφαιριστής. Αγωνίζεται στην θέση του επιθετικού.
Τιμόκλεια

Η Τιμόκλεια ήταν αδελφή του στρατηγού Θεαγένη, αρχηγού του στρατού της Θήβας στην μάχη της Χαιρώνειας. Μετά την επανάσταση των Θηβαίων εναντίον της Μακεδονικής φρουράς στην Καδμεία και την πολιορκία της Θήβας από τον Μέγα Αλέξανδρο, που είχε ως αποτέλεσμα την ολοκληρωτική καταστροφή της πόλης και τον σφαγιασμό των κατοίκων της, ο Αλέξανδρος είχε θέσει την τιμή και την περιουσία των κατοίκων της Θήβας στην διάθεση του στρατού και των συμμάχων του. Ένας από τους αξιωματικούς του μπήκε στο σπίτι της Τιμόκλειας και αφού έκλεψε ότι μπορούσε σε χρήματα, την χρησιμοποιούσε σαν σκλάβα και την απειλούσε συνεχώς ότι θα την σκότωνε εάν δεν του παρέδιδε ό,τι τιμαλφή και οικογενειακά κειμήλια είχε. Η Τιμόκλεια μη μπορώντας με άλλον τρόπο να απαλλαγεί από τις πιέσεις του τον οδήγησε σε ένα στερεμένο πηγάδι έξω από το σπίτι της λέγοντας του ότι εκεί μέσα είχε κρύψει όλα τα αντικείμενα.
Ο Θρακιώτης αξιωματικός ακολούθησε την Τιμόκλεια εντελώς ανυποψίαστος και καθώς έσκυψε πάνω από το πηγάδι, αυτή τον έσπρωξε με δύναμη και τον σκότωσε. Για την πράξη της αυτή οδηγήθηκε στον Αλέξανδρο όπου μπροστά του χωρίς να χάσει το θάρρος δεν αρνήθηκε την πράξη της. Το θάρρος και το ηγεμονικό της παράστημα έκαναν μεγάλη εντύπωση στο Αλέξανδρο και όταν αυτός την ρώτησε ποια είναι, εκείνη του απάντησε ότι ονομάζεται Τιμόκλεια και είναι αδελφή του Θεαγένη που ήταν στρατηγός των Θηβαίων στην μάχη της Χαιρώνειας εναντίον του Φιλίππου.

«ἐμοὶ Θεαγένης ἦν ἀδελφός, ὃς ἐν Χαιρωνείᾳ στρατηγῶν καὶ μαχόμενος πρὸς ὑμᾶς ὑπὲρ τῆς τῶν Ἑλλήνων ἐλευθερίας ἔπεσεν, ὅπως ἡμεῖς μηδὲν τοιοῦτον πάθωμεν.» 

Λέγεται ότι ο Αλέξανδρος την θαύμασε και την άφησε ελεύθερη
Κτενιάς

Ο Κτενιάς (ή Χτενιάς) είναι βουνό της Πελοποννήσου που βρίσκεται στα σύνορα των Αργολίδας και Αρκαδίας. Βόρεια ενώνεται με το Αρτεμίσιο και νότια ενώνεται με το Παρθένιο όρος και τον Πάρνωνα. Είναι τμήμα της ευρύτερης οροσειράς που ενώνει τον Κορινθιακό με τον Αργολικό κόλπο και περιλαμβάνει τα βουνά Κυλλήνη, Ολίγυρτο, Αρτεμίσιο, Λύρκειο, Ζάβιτσα κ.ά. Η υψηλότερη κορυφή του έχει υψόμετρο 1.634 μέτρα και βρίσκεται βορειοδυτικά του οικισμού Κρύα Βρύση.

Στην αρχαιότητα το βουνό ονομαζόταν Κρείον όρος, ονομασία που σχετιζόταν με τον τιτάνα Κρείο.
Τζοντί Βιβιανί

O Τζοντί Βιβιανί, γεννημένος στις 25 Ιανουαρίου 1982 στη πόλη Λα Σιοτά της Γαλλίας, είναι ποδοσφαιριστής. Αγωνίζεται ως τερματοφύλακας. Ξεκίνησε την καριέρα του από τα τμήματα υποδομής της Μονπελιέ και το 2002 «μετακόμισε» στην πρώτη ομάδα. Έπειτα από παρουσία τριών ετών με 38 συμμετοχές, ήρθε η Σαιντ-Ετιέν, στην οποία παρέμεινε για τέσσερα χρόνια (2005-2009). Επόμενος σταθμός ήταν η Γκρενόμπλ, ενώ από το καλοκαίρι του 2011 ανήκει στην Skoda Ξάνθη.
Μάχη της Καυκαριάς

Η Μάχη της Καυκαριάς ήταν μάχη της επανάστασης του 1821 μεταξύ των επαναστατημένων Ελλήνων και των Οθωμανών. Η μάχη έγινε στις 26 και 27 Αυγούστου 1827 στην Αχαΐα στο Παναχαϊκό όρος, και σε έναν απόκρημνο λόφο που λέγεται Καυκαριά(ς), περιοχή που βρίσκεται ανάμεσα στα χωριά Μαζαράκι και Λαπαναγοί.
Ζήνων ο Ταρσεύς

Ο Ζήνων ο Ταρσεύς ήταν αρχαίος Έλληνας στωικός φιλόσοφος.

Άκμασε περί τον 2ο αιώνα π.Χ.. Καταγόταν από την Ταρσό της Κιλικίας και δίδαξε στην αρχαία Αθήνα. Υπήρξε διάδοχος του Χρυσίππου. Όπως έχει αναφερθεί, ο Ζήνων ο Ταρσεύς αρνούταν την περί εκπυρώσεως θεωρία. Παρέμεινε άγνωστο το έτος γέννησης και θανάτου του. Διάδοχός του στη σχολή των στωικών ήταν ο Διογένης ο Σελεύκιος.

Τον φιλόσοφο αυτόν αναφέρουν ο Διογένης ο Λαέρτιος και ο Ευσέβιος ο Καισαρείας.
Ο αιώνιος σύζυγος

Με τον τίτλο Ο αιώνιος σύζυγος αναφέρεται ένα μυθιστόρημα του Φιοντόρ Ντοστογιέφσκι, το οποίο εκδόθηκε για πρώτη φορά το 1870, στο περιοδικό "Zarja", αφού ολοκληρώθηκε στις αρχές Δεκεμβρίου του 1869.
Μιροσλάβα της Βουλγαρίας

Η Μιροσλάβα της Βουλγαρίας ήταν κόρη του Σαμουήλ και αδελφή του Γαβριήλ Ρωμανού (και οι δύο ήταν Τσάροι της Βουλγαρίας). Ο Σαμουήλ, το 996 μ.Χ, επιτέθηκε στην Θεσσαλονίκη και αιχμαλώτισε τον γιό του Κυβερνήτη της Θεσσαλονίκης, Ασώτιο Ταρωνίτη. Η Μιροσλάβα ερωτεύτηκε τον Ασώτιο και έπεισε τον πατέρα της να τούς παντρέψει. Και οι δύο στάλθηκαν στο Δυρράχιο, απ' όπου και δραπέτευσαν και έφθασαν στη Κωνσταντινούπολη και ειδοποίησαν τον Αυτοκράτορα Βασίλειο Β' ότι ο Ιωάννης Χρυσήλιος ήθελε να παραδώσει την πόλη στους Βυζαντινούς. Για αυτή την πράξη, η Μιροσλάβα έλαβε τον τίτλο της ζωστής πατρικίας.
Τρουντοβίκοι

right|thumb|270px|Οι ηγέτες των Τρουντόβικων (από αριστερά): А.Ф. Аλάντιν, Η.В. Ζίλκιν και Σ.В. Ανίκιν, στον Κήπο της Ταυρίδας την άνοιξη του 1906

Οι Τρουντοβίκοι ή Λαϊκοί Σοσιαλιστές (ρωσικά: Трудова́я гру́ππα, τρουνταβάγια γκρούππα) ήταν ένα αριθμητικώς μικρό κόμμα που δραστηριοποιήθηκε στην πολιτική σκηνή της Ρωσίας από το 1906 έως το 1917, αποτελούμενο από συντηρητικούς διανοούμενους, καθοδηγητές συνεταιριστικών ενώσεων και συντηρητικούς αγρότες. Αν και αυτοτιτλοφορούντο ως σοσιαλιστές, εντούτοις στην πραγματικότητα υπερασπίζοντο τα συμφέροντα της μικροαστικής τάξης, όπως των υπαλλήλων, των μικρών καταστηματαρχών κλπ. Ήταν εθνικιστικό κόμμα. Προήλθε με την αποχώρηση της συγκεκριμένης φράξιας από το Κόμμα των Σοσιαλεπαναστατών λόγω της επιθυμίας της για τη συμμετοχή του κόμματος στην Πρώτη Κρατική Δούμα, κάτι που οι ηγέτες των σοσιαλεπαναστατών απέρριψαν.

Η δύναμη του κόμματος παρέμεινε σε χαμηλά επίπεδα, παρότι συμμετείχε τόσο στην Πρώτη όσο και τη Δεύτερη Κρατική Δούμα, όπου συγκέντρωσε πάνω από 100 έδρες. Η Κρατική Δούμα ήταν ένα συμβουλευτικό όργανο το οποίο συνέστησε ο τσάρος Νικόλαος Β' για να καθησυχάσει το λαό μετά την επανάσταση του Ιανουαρίου του 1905 και το οποίο παρότι δεν είχε ιδιαίτερη δύναμη, εντούτοις αντανακλούσε τη βαθμιαία αλλαγή των πολιτικών πραγμάτων στη Ρωσική Αυτοκρατορία. Ο Αλεξάντερ Κέρενσκι, πρωθυπουργός της Προσωρικής Κυβέρνησης που συστάθηκε μετά την εξέγερση του Φεβρουαρίου 1917 και την έκπτωση του τσάρου, είχε εκλεγεί στην Τέταρτη Δούμα του 1912 μέσα από τις γραμμές των Τρουντόβικων.
Γαβριήλ Ρωμανός

Ο Γαβριήλ Ρωμανός (βουλ: "Гаврил Радомир") ήταν γιος του Σαμουήλ και της Αγαθής. Ο Ρωμανός ήταν Τσάρος της Βουλγαρίας απ' τον Οκτώβριο του 1014 μέχρι τον Σεπτέμβριο του 1015.

Αναφέρεται ότι έσωσε τον πατέρα του από βέβαιο θάνατο όταν οι Βυζαντινοί έσφαξαν τους Βούλγαρους στην πολύνεκρη μάχη του Σπερχειού. Μετά την καταστροφική, για τους Βούλγαρους, μάχη του Κλειδίου, ο Ρωμανός έστησε ενέδρα του Θεοφύλακτου Βοτανειάτη (στρατηγός του Βασίλειου Β' και στρατηγός της Θεσσαλονίκης) και τον σκότωσε. Ο πατέρας του πέθανε εκείνη την περίοδο και ο Ρωμανός έλαβε τη θέση του Τσάρου. 

Ο Ρωμανός προσπάθησε να συνθηκολογήσει με τον Αυτοκράτορα των Βυζαντινών, Βασίλειο Β', αλλά σκοτώθηκε από τον ξάδερφό του, Ιωάννη Βλαντισλάβ, το 1015, στο φρούριο του Πετρίσκου.
Γενική Εφημερίς της Ελλάδος

Η Γενική Εφημερίς της Ελλάδος ήταν το επίσημο έντυπο της Διοίκησης. Κυκλοφόρησε από τις 7 Οκτωβρίου του 1825 μέχρι τις 23 Μαρτίου του 1832. 
Επί επτά συνεχόμενα έτη κάλυπτε τις ανάγκες της Κυβέρνησης και είναι προδρομικό έντυπο της Εφημερίδας της Κυβερνήσεως. 
Οι τόποι έκδοσής του θα είναι διαδοχικά το Ναύπλιο, η Αίγινα, ο Πόρος. Εκδότες του διετέλεσαν οι Θεόκλητος Φαρμακίδης (1825-1827), Γεώργιος Χρυσίδης (1827-1831), Ιωάννης Γαλιάτσας (1831-1832).

Ως επίσημο όργανο δημοσίευε επίσημα έγγραφα και αποφάσεις, κυβερνητικές ανακοινώσεις, τα Πρακτικά του Βουλευτικού. Η ύλη της όμως δεν περιοριζόταν σε αυτή τη θεματολογία. Αποβλέποντας στην ενημέρωση και διαπαιδαγώγηση του αναγνωστικού κοινού, αντλούσε τη θεματολογία της και από έντυπα του εξωτερικού. Οι στόχοι του εντύπου διαγράφονται από τον πρώτο του εκδότη, στην "Προκήρυξιν" που δημοσιεύει στις 30 Σεπτεμβρίου 1830: απηχώντας τις ιδέες του Διαφωτισμού, προβάλει, με γλώσσα απλή, τις αρχές της ελευθεροτυπίας και το αγαθό της παιδείας. Κατά τη διάρκεια της διευθύνσεως του Φαρμακίδη, η εφημερίδα θα δημοσιεύσει και άρθρα στηλιτευτικά της κυβερνητικής πολιτικής. Αυτό είχε ως αποτέλεσμα έξι μήνες μετά την ανάληψη των καθηκόντων του να απομακρυνθεί από το ΄΄Βουλευτικόν΄΄.

Τον Ιούνιο του 1827 η "Αντικυβερνητική Επιτροπή" διόρισε τον Γεώργιο Χρυσίδη. Στις 18 Ιουνίου 1827 θα δημοσιεύσει κι αυτός ένα κείμενο ΄΄αρχών΄΄ για το πως αντιλαμβανόταν τον ρόλο της εφημερίδας. Κινούμενος στον αντίποδα του προκατόχου του, συμμορφώνεται με την κυβερνητική αντίληψη ΄περί τύπου: περιορισμός της ελεύθερης γνώμης, έλεγχος της κοινής γνώμης.
O Χρυσίδης θα παραμείνει στην διεύθυνση του εντύπου μέχρι τον Δεκέμβριο του 1831 αφού θα τον αντικαταστήσει ο Ιωάννης Γαλιάτσας στενός φίλος του Προέδρου της Ελληνικής Κυβερνήσεως Αυγουστίνου Καποδίστρια. Για πρώτη φορά θα καταβάλλεται στον εκδότη και μισθός, «φοίνικαι 200 κατά μήνα». 

Με ύλη πολύ φτωχή και «διαποτισμένη από το καποδιστριακό πνεύμα», μετά την πτώση του Αυγουστίνου Καποδίστρια και την επικράτηση των "Συνταγματικών" , τον Μάρτιο του 1832 θα κλείσει οριστικά για να τη διαδεχθεί η Εθνική Εφημερίς ως επίσημο φύλλο των ελληνικών κυβερνήσεων.
Μάχη του Μαλπλακέ

Η Μάχη του Μαλπλακέ, η οποία έλαβε χώρα στις 11 Σεπτεμβρίου 1709, ήταν μία από τις κύριες μάχες του Πολέμου της Ισπανικής διαδοχής, κατά την οποία ήταν αντιμέτωποι οι Βουρβόνοι της Γαλλίας και της Ισπανίας και μία συμμαχία με κύρια μέλη την Μεγάλη Βρετανία, τις Ηνωμένες Επαρχίες και το Βασίλειο της Πρωσσίας.
Κύπελλο Συνομοσπονδιών 2013

Το Κύπελλο Συνομοσπονδιών 2013 είναι το ένατο Κύπελλο Συνομοσπονδιών στην ιστορία του θεσμού. Διεξήχθη στη Βραζιλία από τις 15 έως τις 30 Ιουνίου 2013, σαν προετοιμασία των καλύτερων εθνικών ομάδων από την κάθε ήπειρο για το Παγκόσμιο Κύπελλο Ποδοσφαίρου 2014. Η Εθνική Βραζιλίας υπερασπίστηκε τον τίτλο της.

Οι οικοδεσπότες κέρδισαν στον τελικό την Ισπανία με 3-0 και κατέκτησαν έτσι το τέταρτο τρόπαιο στο θεσμό και τρίτο συνεχόμενο, μετά από αυτά του 1997, του 2005 και του 2009. Την τρίτη θέση πήρε η Ιταλία που κέρδισε την Ουρουγουάη (3-2 στα πέναλτι) στον μικρό τελικό. Πολυτιμότερος παίκτης αναδείχθηκε ο βραζιλιάνος Νεϊμάρ.

Ήταν η πρώτη διοργάνωση μεταξύ εθνικών ομάδων όπου χρησιμοποιήθηκε η τεχνολογία γραμμής. Σύμφωνα με τον πρόεδρο της FIFA, Σεπ Μπλάτερ, ήταν η καλύτερη διοργάνωση Κυπέλλου Συνομοσπονδιών που έχει γίνει ποτέ.
Φρανσουά-Νοέλ Μπαμπέφ

Ο Φρανσουά-Νοέλ Μπαμπέφ (François-Noël Babeuf, 23 Νοεμβρίου 1760 - 27 Μαΐου 1797), γνωστός και ως Γράκχος Μπαμπέφ (Gracchus Babeuf, ως φόρος τιμής στους Ρωμαίους μεταρρυθμιστές αδερφούς Γράκχους) ήταν Γάλλος πολιτικός και δημοσιογράφος της Γαλλικής Επαναστατικής περιόδου.
Όλοι οι Άνθρωποι του Προέδρου

Η ταινία Όλοι οι Άνθρωποι του Προέδρου (αγγλ. All the President's Men) είναι πολιτικό θρίλερ παραγωγής 1976 σε σκηνοθεσία Άλαν Τζέι Πακούλα βασισμένο στο ομώνυμο βιβλίο των δημοσιογράφων Καρλ Μπέρνσταϊν και Μπομπ Γούντγουορντ που πραγματεύεται τις έρευνες πάνω στο Σκάνδαλο Γουότεργκεϊτ. Τη διασκευή του σεναρίου για τη μεγάλη οθόνη έκανε ο Γουίλιαμ Γκόλντμαν και πρωταγωνιστές της ταινίας είναι οι Ντάστιν Χόφμαν και Ρόμπερτ Ρέντφορντ ως Μπέρνσταϊν και Γούντγουορντ αντίστοιχα.

Το 2010 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Η Γυναίκα με τη Λεοπάρδαλη

Η Γυναίκα με τη Λεοπάρδαλη (αγγλ. Bringing Up Baby), γνωστή και ως "Ξύπνα Μωρό Μου", είναι σοφιστικέ κωμωδία παραγωγής 1938 σκηνοθεσίας Χάουαρντ Χοκς με πρωταγωνιστές τους Κάθριν Χέπμπορν και Κάρι Γκραντ. Η παραγωγή της ταινίας έγινε από την εταιρία R.K.O. και τους ηθοποιούς πλαισιώνουν οι Τσαρλς Ραγγλς, Μπάρι Φιτζέραλντ και Μέι Ρόμπσον.
Λα Ρομάνα

Η Λα Ρομάνα (ισπανικά: La Romana) είναι μια από τις 31 επαρχίες της Δομινικανής Δημοκρατίας. Πρωτεύουσα είναι η ομώνυμη πόλη Λα Ρομάνα.
Νίκος Κιτσίκης

Ο Νίκος Κιτσίκης (Ναύπλιο, 14 Αυγούστου 1887 - Αθήνα, 26 Ιουλίου 1978), ήταν Έλληνας πολιτικός μηχανικός, γερουσιαστής, βουλευτής, καθηγητής και πρύτανης του Εθνικού Μετσόβιου Πολυτεχνείου. Θεωρείται ως ο πατέρας της ελληνικής στατικής.
Οι φτωχοί

Οι φτωχοί είναι το πρώτο μυθιστόρημα, σύντομο στην έκτασή του, του Φιοντόρ Ντοστογιέβσκι
το οποίο εκδόθηκε στα τέλη Ιανουαρίου του 1846.
Ηλίας Δημητρέλος

Ο Ηλίας Δημητρέλος (10 Μαΐου 1966 - 14 Μαρτίου 2012) ήταν Έλληνας αγιογράφος.
Μενέλαος ο Αλεξανδρεύς

Ο Μενέλαος ο Αλεξανδρεύς (70 - 140 μ.Χ.) ήταν Έλληνας μαθηματικός και αστρονόμος, ο πρώτος ιστορικά που συνέλαβε και όρισε τη γαιοδαισία, την προβολή δηλαδή ευθειών γραμμών πάνω στην επιφάνεια μιας σφαίρας, όπου ένα τρίγωνο για παράδειγμα αποτελείται από τρία τόξα μέγιστων κύκλων στην επιφάνεια της σφαίρας.
Ουράνια Οπτασία

Η Ουράνια Οπτασία (Πρωτότυπος τίτλος The Song of Bernadette) είναι δραματική ταινία παραγωγής 1943 σκηνοθεσίας Χένρι Κινγκ με πρωταγωνιστές τους Τζένιφερ Τζόουνς, Τσαρλς Μπίκφορντ, Αν Ριβίαρ και Γκλάντις Κούπερ. Η ταινία αφηγείται την πραγματική ιστορία της Αγίας Μπερναντέτ Σουμπιρού, μπροστά στην οποία, σύμφωνα με τα λεγόμενά της, παρουσιάστηκε η Παναγία 18 φορές μέσα σε ένα χρονικό διάστημα 4 μηνών. 

Ο Φραντς Βέρφελ αφηγήθηκε την ιστορία της Μπερναντέτ στο μυθιστόρημά του "The Song of Bernadette" που κυκλοφόρησε το 1941 και ο Τζορτζ Σίτον το διασκεύασε για τη μεγάλη οθόνη. Η ταινία προτάθηκε για 12 βραβεία Όσκαρ και χάρισε στην πρωταγωνίστριά του Τζένιφερ Τζόουνς το Όσκαρ Α' Γυναικείου Ρόλου.
Η Γέννηση ενός Έθνους

Η Γέννηση ενός Έθνους (Αγγλ. The Birth of a Nation) είναι βωβή ταινία παραγωγής 1915 σκηνοθεσίας Ντ. Γ. Γκρίφιθ με πρωταγωνιστές τους Λίλιαν Γκις, Μέι Μαρς και Χένρι Γουόλθαλ. Η ταινία βασισμένη στο μυθιστόρημα του Τόμας Ντίξον "The Clansman" προκάλεσε θύελλα αντιδράσεων μετά την προβολή της λόγω του γεγονότος ότι δικαιολογεί τις ενέργειες της Κου Κλουξ Κλαν .
Πινακοθήκη Μπρέρα

Η Πινακοθήκη Μπρέρα (ιταλ. Pinacoteca di Brera) είναι πινακοθήκη στην οποία εκτίθενται έργα τέχνης και βρίσκεται στο Μιλάνο της Ιταλίας. Σε αυτήν βρίσκεται μια από τις πλέον σημαντικές συλλογές πινάκων Ιταλών ζωγράφων. Δημιουργήθηκε ως συνεπακόλουθο του εκπαιδευτικού-πολιτιστικού προγράμματος της Ακαδημίας της Μπρέρα. Και η Ακαδημία και η Πινακοθήκη στεγάζονται στο Παλάτσο Μπρέρα (Palazzo Brera) στην οδό Μπρέρα αριθ. 28.
Σπυρίδων Μπαμπαλετάκης

Ο Σπυρίδων Μπαμπαλετάκης, (1892 - -;-), ήταν Έλληνας στρατιωτικός (συνταγματάρχης) στο Β' Π.Π. και στην εθνική αντίσταση.
Στεφάν Νταρμπιόν

O Στεφάν Νταρμπιόν, γεννημένος στις 22 Μαρτίου 1984 στη πόλη Belley της Γαλλίας, είναι ποδοσφαιριστής. Αγωνίζεται ως Μεσοεπιθετικός. Ξεκίνησε την καριέρα του από τα τμήματα υποδομής της Μονπελιέ Έπειτα από παρουσία πέντε ετών πήγε στην Αζαξιό, στην οποία παρέμεινε για δύο χρόνια (2007-2009). Επόμενος σταθμός ήταν η Ναντ όπου σε 2 χρόνια (2009-2011) είχε 58 συμμετοχές και 7 γκολ. Τον Αύγουστο του 2011 πήγε στον Ολυμπιακός Βόλου όπου αγωνίστηκε σε 4 αγώνες (όλες στο Europa League) αλλά μετά τον υποβιβασμό της ομάδας μέσα σε λίγους μήνες από την Επιτροπή Επαγγελματικού Αθλητισμού (ΕΕΑ) μετακόμισε τον Οκτώβριο στην Skoda Ξάνθη.
Βανέσα Ρέντγκρεϊβ

Η Βανέσα Ρέντγκρεϊβ ("Vanessa Redgrave", γενν. 30 Ιανουαρίου 1937) είναι Αγγλίδα ηθοποιός του κινηματογράφου, του θεάτρου και της τηλεόρασης καθώς και πολιτική ακτιβίστρια.

Έγινε γνωστή το 1961, όταν υποδύθηκε τη Ρόζαλιντ στο θεατρικό έργο "As You Like It" και από τότε έχει πραγματοποιήσει περισσότερες από 35 εμφανίσεις στο Γουέστ Εντ του Λονδίνου και στο Μπρόντγουεϊ, κερδίζοντας τα βραβεία Τόνι και Ολίβιε. Στον κινηματογράφο έχει πρωταγωνιστήσει σε περισσότερες από 80 ταινίες, συμπεριλαμβανομένων και των "Μόργκαν, ο Τρελός Εραστής" (Morgan: A Suitable Case for Treatmen, 1966), "Ισιδώρα" (Isadora, 1968), "Μαίρη, Βασίλισσα της Σκοτίας" (Mary Queen of Scots, 1971), "Τζούλια" (Julia, 1977), "Οι Βοστονέζοι" (The Bostonians, 1984), "Επικίνδυνη Αποστολή" (Mission: Impossible, 1996), "Εξιλέωση" (Atonement, 2007) και "Foxcatcher" (2014). Η Ρέντγκρεϊβ έχει ονομαστεί από τους Άρθουρ Μίλερ και Τένεσι Ουίλιαμς ως «η σπουδαιότερη ηθοποιός εν ζωή της εποχής μας» και παραμένει μέχρι σήμερα η μόνη Βρετανίδα ηθοποιός, που έχει βραβευτεί με Όσκαρ, Έμμυ, Τόνι, Χρυσή Σφαίρα, Screen Actors Guild Award και βραβείο Φεστιβάλ Καννών. Το 2010 έλαβε τιμητικό βραβείο BAFTA «ως αναγνώριση για την εξαιρετική συνεισφορά της στον κινηματογράφο».

Μέλος της οικογένειας ηθοποιών Ρέντγκρεϊβ (πέντε γενιές), είναι κόρη των ηθοποιών Σερ Μάικλ Ρέντγκρεϊβ και Ρέιτσελ Κέμπσον, αδερφή της Λιν και του Κόριν Ρέντγκρεϊβ, επίσης ηθοποιών, μητέρα των ηθοποιών Τζόλι και Νατάσα Ρίτσαρντσον, θεία της ηθοποιού Τζέμα Ρέντγκρεϊβ, καθώς και πεθερά του ηθοποιού Λίαμ Νίσον.
Κέβιν Μπέικον

Ο Κέβιν Μπέικον ("Kevin Norwood Bacon", 8 Ιουλίου 1958) είναι Αμερικανός ηθοποιός του κινηματογράφου και του θεάτρου. Έχει πρωταγωνιστήσεις σε πολλές ταινίες όπως "Ένα Τρελό... Τρελό Θηριοτροφείο" (National Lampoon's Animal House, 1978), "Παρασκευή και 13" (Friday the 13th, 1980), "Μια Απίθανη Τρελοπαρέα" (Diner, 1982), "Φουτ-λουζ" (Footloose, 1984), "Φλατλάινερς: Ταξιδιώτες στην Άλλη Ζωή" (Flatliners, 1990), "Τα Σαγόνια της Γης" (Tremors, 1990), "JFK, η Ιστορία που Χαράχτηκε στη Μνήμη μας" (JFK, 1991), "Ζήτημα Τιμής" (A Few Good Men, 1992), "Απόλλων 13" (Apollo 13, 1995), "Wild Things" (1998), "Αόρατο Άγγιγμα" (Hollow Man, 2000), "Παγιδευμένη" (Trapped, 2002), "Σκοτεινό Ποτάμι" (Mystic River, 2003), "The Woodsman" (2004), "Θανάσιμη Εκδίκηση" (Death Sentence, 2007), "Frost/Nixon: Η Αναμέτρηση" (Frost/Nixon, 2008), "Crazy, Stupid, Love." (2011) και "X-Men: Η Πρώτη Γενιά" (X-Men: First Class, 2011)

Ο Μπέικον έχει κερδίσει Χρυσή Σφαίρα και Screen Actors Guild Awards, ήταν υποψήφιος για Βραβείο Έμμυ και ονομάστηκε από την εφημερίδα "The Guardian" ως ένας από τους καλύτερους ηθοποιούς που δεν έχουν λάβει ποτέ υποψηφιότητα για Όσκαρ.

Το 2003, ο Μπέικον έλαβε αστέρι στη Λεωφόρο της Δόξας του Χόλιγουντ.
Η Νύχτα του Κυνηγού

Η Νύχτα του Κυνηγού (αγγλ. The Night of the Hunter) γνωστή και ως "Ο Θανατοποινίτης με το Σημάδι" είναι ταινία τρόμου και Φιλμ νουάρ παραγωγής 1955 σε σκηνοθεσία Τσαρλς Λότον και με πρωταγωνιστές τους Ρόμπερτ Μίτσαμ, Σέλλεϊ Γουίντερς και Λίλιαν Γκις. Η ταινία είναι βασισμένη στο ομώνυμο μυθιστόρημα του Ντέιβις Γκραμπ, το οποίο διασκεύασαν για τη μεγάλη οθόνη ο Τσαρλς Λότον κι ο Τζέιμς Άγκι. Η ταινία, όπως και το μυθιστόρημα βασίζονται στην αληθινή ιστορία του εγκληματία Χάρι Πάουερς, που καταδικάστηκε σε απαγχονισμό το 1932 για τη δολοφονία δυο γυναικών και τριών παιδιών.

Το 1992 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Πέντε Εύκολα Κομμάτια

Η ταινία Πέντε Εύκολα Κομμάτια (αγγλ. Five Easy Pieces) είναι δράμα παραγωγής 1970 σκηνοθεσίας Μπομπ Ράφελσον με πρωταγωνιστές τον Τζακ Νίκολσον, σε έναν από τους πρώτους του κινηματογραφικούς ρόλους, την Κάρεν Μπλακ και την Σούζαν Άνσπαχ. Το 2000 ταινία επελέγη από τη την Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου.
Ελένη Μαυροδήμου

Η Ελένη Μαυροδήμου είναι Ελληνίδα αθλήτρια και προπονήτρια τοξοβολίας.
Χορωδιακό Φεστιβάλ Αταλάντης

Το Χορωδιακό Φεστιβάλ Ατάλαντης ξεκίνησε το 1981 και συνεχίζεται μέχρι και σήμερα. Έως το 1996 γινόταν στη κεντρική πλατεία της πόλης, αλλά από το 1997 και μέχρι σήμερα διοργανώνεται στο Αιάντειο Δημοτικό Θέατρο της Ατάλαντης. Δίκαια θεωρείται κορυφαίο πολιτιστικό γεγονός του Δήμου Λοκρών και της ευρύτερης περιοχής.

Ένας από τους λόγους που το κάνει τόσο σημαντικό γεγονός είναι ότι στη μακρόχρονη πορεία του έχουν εμφανισθεί στο κοινό της Αταλάντης, εκτός από τις τοπικές χορωδίες «Αρμονία», «Πρόοδος» και «Χορωδία Ατάλαντης», οι καλύτερες χορωδίες που έχουν διακριθεί κατά καιρούς από όλη την Ελλάδα, υπό τη διεύθυνση κορυφαίων μαέστρων της χώρας.

Επίσης, οι κατά καιρούς συμμετοχές περίφημων Βαλκανικών και Ευρωπαϊκών χορωδιών το έχουν καταξιώσει στη συνείδηση των Λοκρών ως πολιτιστικό θεσμό.

Το Χορωδιακό Φεστιβάλ Αταλάντης ουδέποτε είχε διαγωνιστικό χαρακτήρα με κριτικές επιτροπές, βραβεία κ.λ.π. Είχε όμως και έχει το χαρακτήρα της γιορτής και αναδεικνύει την αγάπη των κατοίκων για τη μουσική και ειδικά για το χορωδιακό τραγούδι, το οποίο στην Αταλάντη έχει μεγάλη παράδοση.

Ως πολιτιστική εκδήλωση εντάσσεται στις εκδηλώσεις του «Πολιτιστικού Ιουνίου».

Η διάρκειά του είναι συνήθως διήμερη ή τριήμερη ανάλογα με τον αριθμό των συμμετοχών και την ημέρα έναρξης του Φεστιβάλ απονέμεται το βραβείο «Εις μνήμην Θανάση Ζεκεντέ» (αείμνηστο Αταλαντινό χορωδό) ως ετήσια υποτροφία στον αριστούχο μαθητή του Δημοτικού Ωδείου Αταλάντης.
Κρίστοφερ Πλάμερ

Ο Κρίστοφερ Πλάμερ (αγγλ. Christopher Plummer), (13 Δεκεμβρίου 1929 - 5 Φεβρουαρίου 2021) ήταν Καναδός θεατρικός, κινηματογραφικός και τηλεοπτικός ηθοποιός.
Αντέλ

μικρογραφία|Η Αντέλ στο Adele Live 2016
Η Αντέλ Λώρι Μπλου Άντκινς ("," αγγλικά": Adele Laurie Blue Adkins", γενν. 5 Μαΐου 1988), γνωστή με το καλλιτεχνικό της όνομα Adele, είναι Αγγλίδα τραγουδίστρια και τραγουδοποιός. Από την έναρξη της πορείας της πολλοί δημοσιογράφοι της έχουν δώσει την ονομασία "Βασίλισσα της Σκηνής", καθώς έχει λάβει και τον τίτλο "Βασίλισσα της Σόουλ" και "Πριγκίπισσα της Βρετανικής Σόουλ". Συμπεριλήφθηκε στη λίστα "Πρόσωπα με τη Μεγαλύτερη Επιρροή Παγκοσμίως" που εξέδωσε το περιοδικό "Time" για το έτος 2012.

Την Αντέλ είχε προσεγγίσει η σημερινή δισκογραφική της εταιρεία όταν φίλοι της είχαν ανεβάσει υλικό της στον ιστότοπο Myspace. Το πρώτο της άλμπουμ με τίτλο "19" έγινε τέσσερις φορές πλατινένιο στη Βρετανία. Το δεύτερο της άλμπουμ "21", που κυκλοφόρησε το 2011, έγινε 14 φορές πλατινένιο στη Βρετανία και έσπασε το ρεκόρ παραμονής στην πρώτη θέση των αμερικάνικων τσαρτς, σε σχέση με τις υπόλοιπες κυκλοφορίες, την τελευταία εικοσαετία. Είναι η μοναδική καλλιτέχνης που κατέχει πωλήσεις πάνω από 3 εκατομμύρια μέσα σε ένα μόνο χρόνο, στη Βρετανία, ενώ έγινε η πρώτη εν ζωή καλλιτέχνης που έσπασε το ρεκόρ των Μπητλς, από το 1964, έχοντας ταυτόχρονα πρωτιά σε άλμπουμ ("21") και τις δύο πρώτες θέσεις στα σινγκλ ("Rolling in the Deep" και "Someone Like You"). Το "21" έχει την μεγαλύτερη παραμονή στην ιστορία των βρετανικών charts από δίσκο γυναίκας καλλιτέχνη. Οι πωλήσεις του "21" μέχρι το τέλος του 2011, το έκαναν το μεγαλύτερο σε πωλήσεις Άλμπουμ του 21ου αιώνα στη Βρετανία.

Με την κυκλοφορία του "Set Fire To The Rain" έγινε η πρώτη ερμηνεύτρια που κατάφερε να έχει τρεις συνεχόμενες πρωτιές στα Αμερικάνικα τσαρτς. Με μόλις τρεις δίσκους στο ενεργητικό της, η Αντέλ έχει κερδίσει δεκαπέντε συνολικά βραβεία Γκράμμυ (τα έξι το 2012, φτάνοντας το ρεκόρ της Μπιγιονσέ και κερδίζοντας όλα τα βραβεία σε όλες τις κατηγορίες που ήταν υποψήφια μέσα σε ένα βράδυ). Τα τραγούδια της είναι γραμμένα από την ίδια και, όπως, έχει δηλώσει, συνήθως, προέρχονται από ερωτικές απογοητεύσεις. Το τραγούδι "Someone Like You", γραμμένο για μια χαμένη της αγάπη, βρέθηκε στην κορυφή των τσαρτς σε όλες τις ευρωπαϊκές χώρες (συμπεριλαμβανομένης και της Ελλάδας) και κέρδισε Γκράμμυ καλύτερης σόλο ερμηνείας. Η μεγαλύτερη της επιτυχία επί αμερικάνικου εδάφους θεωρείται το "Rolling In The Deep", το οποίο ήταν το καλύτερο σε πωλήσεις σινγκλ στις Ηνωμένες Πολιτείες για το 2011, παραμένοντας στη κορυφή του Billboard για επτά εβδομάδες. 

Στο τέλος του 2011 η Αντέλ αντιμετώπισε προβλήματα αιμορραγίας στις φωνητικές της χορδές, με αποτέλεσμα να ακυρωθεί η προγραμματισμένη της περιοδεία. Η πορεία της υγείας της, συνέχισε να την ταλαιπωρεί, μέχρι που υποβλήθηκε σε χειρουργική επέμβαση. Το Φεβρουάριο του 2012, επέστρεψε στα μουσικά δρώμενα ερμηνεύοντας ζωντανά στην τελετή των βραβείων Γκράμμυ, στο Λος Άντζελες και αργότερα στα Brit Awards στο Λονδίνο, τα οποία ένα χρόνο πριν (2011) έδωσαν μεγάλη ώθηση στη καριέρα της, όπου έκλαψε τραγουδώντας το "Someone Like You" στην O2arena.
Αέτωμα της Ύδρας

Το αρχαίο Αέτωμα της Ύδρας με αναπαράσταση του δεύτερου άθλου του Ηρακλή κατά της Λερναίας Ύδρας βρέθηκε στην Ακρόπολη νοτιοανατολικά του Παρθενώνα σε ανασκαφές της Αρχαιολογικής Εταιρείας το 1882 υπό την διεύθυνση του Κυριακού Μυλωνά.
Αντίο, Ωραία Νιάτα

Η ταινία Αντίο, Ωραία Νιάτα (αγγλ. Goodbye, Mr. Chips) είναι δραματική ταινία παραγωγής 1939 σκηνοθεσίας Σαμ Γουντ με πρωταγωνιστές τους Ρόμπερτ Ντόνατ και Γκριρ Γκάρσον. Η ταινία βασίζεται στο ομώνυμο μυθιστόρημα του Τζέιμς Χίλτον και τη διασκευή του σεναρίου έκανε για τη μεγάλη οθόνη ο Ρόμπερτ Σ. Σάριφ. Το Βρετανικό Ινστιτούτο Κινηματογράφου κατέταξε την ταινία 72η στη λίστα με τις 100 καλύτερες βρετανικές ταινίες όλων των εποχών.
Μαρσέλ Σμέλτσερ

Ο Μαρσέλ Σμέλτσερ ("Marcel Schmelzer") είναι Γερμανός ποδοσφαιριστής γεννημένος στις 22 Ιανουαρίου 1988 στο Μαγδεβούργο της πρώην Ανατολικής Γερμανίας. Αγωνίζεται στη θέση του αριστερού μπακ για την Μπορούσια Ντόρτμουντ στη γερμανική Μπουντεσλίγκα.
Μεγάλε μου Έρωτα

Η ταινία Μεγάλε μου Έρωτα (αγγλ. An Affair To Remember) είναι ρομαντικό δράμα παραγωγής 1957 σκηνοθεσίας Λίο ΜακΚάρεϊ με πρωταγωνιστές τους Κάρι Γκραντ και Ντέμπορα Κερ. Η ταινία χαρακτηρίστηκε από το Αμερικανικό Ινστιτούτο Κινηματογράφου ως μια από τις πιο ρομαντικές όλων των εποχών.
Στήλη του Μαρκιανού

Η Στήλη του Μαρκιανού (Τουρκικά: Kıztaşı, μεταφράζεται ως "η κολόνα με τις κόρες" ) είναι ρωμαϊκή στήλη η οποία τοποθετήθηκε προς τιμήν του αυτοκράτορα Μαρκιανού (450-457 μ.Χ) από τον έπαρχο πόλεως Τατιανό το διάστημα 450-452 μ.Χ. Η στήλη βρίσκεται στην περιοχή Φατίχ της Κωνσταντινούπολης στη μικρή πλατεία που σχηματίζεται στη συμβολή των οδών Kιzanlιk και Dolap, νοτιοανατολικά της λεωφόρου Macar Kardeşler.

__ΕΥΡΕΤΗΡΙΟ__
Ανζέ ΣΚΟ

Η Ανζέ Σπορτίνγκ Κλαμπ ντε λ'Ουέστ (ή Ανζέ ΣΚΟ) είναι μια ποδοσφαιρική ομάδα με έτος ίδρυσης το 1919 και που βρίσκεται στην πόλη Ανζέ (Μαιν-ε-Λουάρ, περιοχή Χώρα του Λίγηρα). Η ομάδα αγωνίζεται στην Λιγκ 2 από το 2007 αφού επέστρεψε από την Νασιονάλ.

Η ΣΚΟ Ανζέ έχει κατακτήσει δύο φορές το πρωτάθλημα της δεύτερης κατηγορίας το 1969 και το 1976, επιπλέον έχει πάρει μέρος συνολικά σε 23 σεζόν στη πρώτη κατηγορία. Έχει φτάσει μόλις μια φορά στον τελικό του Κυπέλλου Γαλλίας το 1957 (ήττα 3-6 απέναντι στην Τουλούζ). Υπό την ηγεσία του επιχειρηματία, Βιλλύ Μπερνάρ, που την αγόρασε το 2006, η ΣΚΟ Ανζέ ανέβηκε από τη Νασιοναλ στη Λιγκ 2. Στη διάρκεια της σεζόν 2010-2011, η ομάδα της Ανζέ έφτασε μέχρι τα ημιτελικά του θεσμού του Κυπέλλου Γαλλίας, όπου αποκλείστηκε από την Παρί Σεν Ζερμέν (1-3).

Η ομάδα παίζει τα εντός έδρας παιχνίδια της στο Σταντ Ζαν Μπουέν.
Τατιάνα Καραπαναγιώτη

Η Τατιάνα Καραπαναγιώτη (1971) είναι Ελληνίδα πολιτικός, παραγωγός τηλεοπτικών εκπομπών και φωτογράφος.
Κόιντος Κούρτιος Ρούφος

O Κόιντος Κούρτιος Ρούφος (Quintus Curtius Rufus) ήταν Ρωμαίος ιστορικός, που έζησε την εποχή του Κλαύδιου ή του Βεσπασιανού.
Τα Φτερά

Τα Φτερά (αγγλ. Wings), γνωστό και ως "Τα Φτερά της Δόξας", είναι βωβή πολεμική ταινία παραγωγής 1927 σκηνοθεσίας Γουίλιαμ Γουέλμαν με πρωταγωνιστές τους Κλάρα Μπόου, Ρίτσαρντ Άρλεν και Τσαρλς "Μπάντι" Ρότζερς. Ο Γκάρι Κούπερ εμφανίζεται επίσης σε μικρό ρόλο. Η ταινία ήταν η πρώτη ταινία που βραβεύτηκε με Βραβείο Αμερικανικής Ακαδημίας Κινηματογράφου, ως καλύτερη παραγωγή για τις χρονιές (1927 - 1928).
Μακόλεϊ Κάλκιν

Ο Μακόλεϊ Κάλκιν (αγγλικά: "Macaulay Carson Culkin", 26 Αυγούστου 1980) είναι Αμερικανός ηθοποιός. Έγινε γνωστός όταν υποδύθηκε τον Κέβιν Μακάλιστερ στην ταινία "Μόνος στο Σπίτι" (Home Alone, 1990) και "Μόνος στο Σπίτι 2: Χαμένος στη Νέα Υόρκη" (Home Alone 2: Lost in New York, 1992). Είναι επίσης γνωστός για τους ρόλους του στις ταινίες "Το Πλουσιόπαιδο" (Richie Rich, 1994), "Μόνος με τον Θείο" (Uncle Buck, 1989), "Το Κορίτσι Μου" (My Girl, 1991), "Μεγάλο Ταξίδι στην Περιπέτεια" (The Pagemaster, 1994), και Party Monster (2003) καθώς και για την εμφάνισή του στο βίντεο κλιπ "Black or White" του Μάικλ Τζάκσον. Στο απόγειο της δόξας του, θεωρούνταν το πιο επιτυχημένο παιδί ηθοποιός.

Ο Κάλκιν κατατάχθηκε στη 2η θέση στις λίστες του VH1 και του E! "100 Σπουδαιότερα Παιδιά-Αστέρες" και "50 Σπουδαιότερα Παιδιά Αστέρες".

Στις 7 Σεπτεμβρίου 2004 συνελήφθηκε στην Οκλαχόμα Σίτι για κατοχή 17,3 γρ. μαριχουάνας και άλλων ουσιών (16,5 μγρ. απραζολάμη και 32 μγρ. Κλοναζεπάμη), για την οποία κατοχή παρέμεινε για λίγο υπό κράτηση, ενώ αφέθηκε αργότερα με εγγύηση 4.000 δολαρίων. Στην την ακρόαση στο δικαστήριο για πλημμελήματα για παραβάσεις για ναρκωτικά, δήλωσε αθώος στη δίκη (15 Οκτωβρίου 2004 με 9 Ιουνίου 2005), ενώ αργότερα άλλαξε τη δήλωση σε ένοχος. Καταδικάστηκε σε 3ετή φυλάκιση με ένα χρόνο αναστολή και 540 δολάρια σε δικαστικά έξοδα.
Ιωάννης Β΄ ντε Νεϊγύ

Ο Ιωάννης Β΄ ντε Νεϊγύ (Jean de Neuilly ή Nully), ήταν Γαλλικής καταγωγής ευγενής, βαρώνος του Πασαβά και κληρονομικός πρωτομάστορας του Πριγκιπάτου της Αχαΐας. Καταγόταν από το Νεϊγύ, σήμερα προάστιο του Παρισιού.

Κληρονόμησε το 1209 περίπου το φέουδο του πατέρα του όταν αυτός πέθανε επίσης Ιωάννη στην περιοχή της Μάνης και το διατήρησε έως το 1250 περίπου. Είναι άγνωστο εάν πήρε μέρος στην Δ΄ Σταυροφορία όπως ο πατέρας του. Παντρεύτηκε την κόρη, αγνώστου ονόματος, του βαρώνου της Άκοβας Γκωτιέ Β΄ ντε Ροζιέρ και μαζί της απέκτησε την Μαργαρίτα. Ο Ιωάννης έχτισε το 1254 το Κάστρο του Πασαβά.
Έρνεστ Μποργκνάιν

Ο Έρνεστ Μποργκνάιν ("Ernest Borgnine", 24 Ιανουαρίου 1917 - 8 Ιουλίου 2012) ήταν Αμερικανός ηθοποιός της τηλεόρασης και του κινηματογράφου. Υπήρξε αντισυμβατικός πρωταγωνιστής πολλών ταινιών κατά τη διάρκεια της δεκαετίας του '50, συμπεριλαμβανομένης και της ταινίας "Μάρτι (Marty)" που του χάρισε το Όσκαρ Α' Ανδρικού Ρόλου το 1955. Στην τηλεόραση πρωταγωνίστησε στη σειρά "McHale's Navy" κατά τα μέσα της δεκαετίας του '60 και συμμετείχε στη σειρά "Airwolf" κατά τη δεκαετία του 1980.
ΡΚ Στρασμπούρ

Η Ρασίνγκ Κλαμπ ντε Στρασμπούρ Αλζάς (γαλλικά: "Racing Club de Strasbourg Alsace") συντομευμένη σε "ΡΚ Στρασμπούρ", "Ρασίνγκ" ή "ΡΚΣ", είναι μια γαλλική ποδοσφαιρική ομάδα με έτος ίδρυσης το 1906 υπό το όνομα "ΦΚ Νόιντορφ", από το όνομα μιας συνοικίας του Στρασβούργου. Συμμετέχει στις πρώτες της επίσημες διοργανώσεις από το 1909 εντός της Γερμανικής Ποδοσφαιρικής Ομοσπονδίας, πριν πάρει το σημερινό της όνομα και μετακινηθεί στις γαλλικές διοργανώσεις το 1919. Η ομάδα χρησιμοποιεί ως έδρα το 1914 τον κήπο Εμερλέ (γαλ:Haemmerlé), ένα μεγάλο λιβάδι στην θέση του οποίου χτίστηκε το σημερινό γήπεδο Σταντ ντε λα Μεϊνό από το 1921.

Η ομάδα αποκτά επαγγελματικό καταστατικό το 1933 και επιβάλλεται τότε ως μία από τις καλύτερες γαλλικές ποδοσφαιρικές ομάδες. Μετά από δύο χαμένους τελικούς το 1937 και το 1947, η ΡΚ Στρασμπούρ κατακτά το πρώτο της Κύπελλο Γαλλίας το 1951. Στη διάρκεια της δεκαετίας του 1960, δίνει τα πρώτα της διεθνή παιχνίδια, όπου αποκλείει σημαντικούς αντιπάλους όπως η Μίλαν και η Μπαρτσελόνα. Στη συνέχεια κατακτά ένα δεύτερο Κύπελλο Γαλλίας το 1966 πριν στεφτεί πρωταθλήτρια Γαλλίας το 1979. Από τα μέσα της δεκαετίας του 1990, η τροπαιοθήκη της ομάδας έχει ενισχυθεί με ένα Κύπελλο Ιντερτότο (1995), δύο Λιγκ Καπ (1997 και 2005) και ένα τρίτο Κύπελλο Γαλλίας (2001).

Τα καλά αποτελέσματα της ΡΚ Στρασμπούρ, ομάδας ιδιαίτερα δημοφιλούς στο κοινό της περιοχής, παρ'όλα αυτά διακόπτονται από υποβιβασμούς στην δεύτερη κατηγορία – δέκα στο σύνολο – και από συχνές αλλαγές στην διοίκηση αλλά και την τεχνική ηγεσία του συλλόγου, κάτι που δεν του επιτρέπει να έχει καλά αποτελέσματα και να σταθεροποιηθεί σε βάθος χρόνου. Ανεπαρκή αγωνιστικά αποτελέσματα οδηγούν την Ρασίνγκ το 2010 για πρώτη φορά στην Νασιονάλ, αλλιώς στην τρίτη κατηγορία του γαλλικού ποδοσφαίρου. Έναν χρόνο αργότερα, οικονομικά προβλήματα οδηγούν στον διοικητικό υποβιβασμό της ομάδας με την αφαίρεση του επαγγελματικού της καταστατικού και την υποβολή σε δικαστική ρευστοποίηση. Από τότε, η ομάδα αγωνίζεται στα εθνικά πρωταθλήματα ερασιτεχνικού επιπέδου.
Κύριλλος Τζένικ

O Κύριλλος Τζένικ (Kyrylo Genyk-Berezovsky, 1857 - 12 Φεβρουαρίου 1925) ήταν Ουκρανοκαναδός κυβερνητικός σύμβουλος για την μετανάστευση και πρόσωπο με εθνική ιστορική σημασία.
Μπυτ-ω-Κάιγ

Η κορυφή της Μπυτ-ω-Κάιγ στο σταυροδρόμι των οδών "[[rue des Cinq-Diamants|Cinq-Diamants]]" και "[[Rue de la Butte-aux-Cailles|Butte-aux-Cailles]]".

Η Μπυτ-ω-Κάιγ (γαλλ. Butte-aux-Cailles) είναι συνοικία του Παρισιού η οποία βρίσκεται στο δυτικό τμήμα του 13ου Δημοτικού Διαμερίσματος.
Μαρία Σβώλου

Η Μαρία Σβώλου (1892 - 3 Ιουνίου 1976) ήταν Ελληνίδα αγωνίστρια για τα δικαιώματα της γυναίκας και πολιτικός. Υπηρέτησε ως βουλευτίς με την ΕΔΑ και υπήρξε σύζυγος του Αλέξανδρου Σβώλου.

Εργάστηκε για λίγο καιρό στο Υπουργείο Εθνικής Οικονομίας, όπου και γνώρισε τον Αλέξανδρο Σβώλο. Ιδρυτικό μέλος του Συνδέσμου για τα Δικαιώματα της Γυναίκας, η Σβώλου αγωνίστηκε (μαζί με την Αύρα Θεοδωροπούλου) για την καταπολέμηση της σωματεμπορίας και δημοσίευσε σειρά άρθρων με σκοπό την εξύψωση της γυναίκας. Με δική της πρωτοβουλία ιδρύθηκε εμπορική σχολή θηλέων και η Παπαστράτειος Σχολή για την κατασκευή παιχνιδιών και διακοσμητικής. 

Το 1944 η Σβώλου εξελέγη εθνοσύμβουλος της ΠΕΕΑ. Εν συνεχεία έγινε μέλος της Διοικούσας Επιτροπής της ΕΔΑ. 

Έπειτα από το θάνατο του συζύγου της, η Μαρία Σβώλου εξελέγη βουλευτής Β΄ Αθηνών στις εκλογές του 1958 με την ΕΔΑ και ήταν υποψήφια ξανά σε εκείνες του 1961 με το ΠΑΜΕ, χωρίς να εκλεγεί τη δεύτερη φορά.

Η βουλευτική της αποζημίωση δινόταν στην ΕΔΑ ενόσω διαρκούσε η θητεία της στο βουλευτικό αξίωμα. Πέθανε το 1976 και κηδεύτηκε στο Πρώτο Νεκροταφείο.
Ο Λοχίας Γιορκ

Ο Λοχίας Γιορκ (αγγλ. Sergeant York) είναι αμερικανική δραματική πολεμική ταινία βασισμένη στη ζωή του Λοχία Άλβιν Γιορκ, ενός από τους ήρωες του Α΄ Παγκοσμίου Πολέμου και γυρίστηκε σε μια περίοδο που οι Η.Π.Α. ετοιμάζονταν να μπουν στον Β' Παγκόσμιο Πόλεμο. 

Η σημασία της ταινίας (όπως και άλλων ταινιών της περιόδου με παρόμοια θεματολογία) ήταν τεράστια για την εποχή που γυρίστηκε, εφόσον προσπαθούσε με απλό τρόπο να εξηγήσει στους Αμερικανούς τον λόγο για τον οποίο αξίζει κανείς να πολεμήσει για την πατρίδα του. Πρωταγωνιστής της ταινίας είναι ο Γκάρι Κούπερ, που βραβεύτηκε με Όσκαρ Α' Ανδρικού Ρόλου για την ερμηνεία του. Η ταινία έλαβε συνολικά 11 υποψηφιότητες για Όσκαρ, μεταξύ των οποίων και για Όσκαρ Καλύτερης Ταινίας.

Το Αμερικανικό Ινστιτούτο Κινηματογράφου κατέταξε την ταινία στην 57η θέση στη λίστα με τις 100 καλύτερες ταινίες όλων των εποχών, ενώ το 2008 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του National Film Registry ως πολιτιστικά, ιστορικά και αισθητικά σημαντική.
Ταρσή Μπουγά

Η Ταρσή Μπουγά ( Αίγινα, 1916- 24 Ιουλίου 2002), ήταν Ελληνίδα πολιτικός και η πρώτη γυναίκα βουλευτής μετά τη Μεταπολίτευση, χήρα του βουλευτή της ΕΡΕ Χρήστου Μπουγά, με τον οποίο απέκτησε 3 γιους.
Τουνγκουζικές γλώσσες

thumb|350px|Γεωγραφική κατανομή των τουνγκουζικών γλωσσών-Με πράσινο χρώμα οι βόρειες τουνγκουζικές γλώσσες (Τουνγκούς), με κόκκινο χρώμα οι νότιες τουνγκουζικές γλώσσες (Αμούρ) και με μπλε χρώμα οι νοτιοδυτικές τουνγκουζικές γλώσσες (Μαντσού)
Οι τουνγκουζικές γλώσσες (γνωστές επίσης ως Μαντσού-Τουνγκούς, Τουνγκούς) είναι μια οικογένεια γλωσσών που μιλιούνται στην Ανατολική Σιβηρία και τη Μαντζουρία από Τουνγκουζικούς πληθυσμούς. Πολλές τουνγκουζικές γλώσσες σήμερα είναι υπό εξαφάνιση, με το μέλλον της γλωσσικής αυτής οικογένειας να είναι εξαιρετικώς αβέβαιο. Παραδοσιακά, οι γλωσσολόγοι θεωρούν τις τουνγκουζικές γλώσσες ως τμήμα των Αλταϊκών γλωσσών μαζί με τις τουρκικές και μογγολικές γλωσσικές οικογένειες. Πιο πρόσφατες θεωρίες αποτείνονται ότι ανήκουν στη μακρο-αλταϊκή γλωσσική οικογένεια, που περιλαμβάνει μεταξύ άλλων την ιαπωνική και την κορεατική γλώσσα, ή αντιθέτως, ότι η Αλταϊκή δεν αποτελεί γενετική ομάδα αλλά ένα γλωσσικό δεσμό. Η οικογένεια των τουνγκουζικών γλωσσών αποτελείται από 12 γλώσσες που μιλιούνται από 75.000 ανθρώπους.




Κατηγορία:Γλώσσες της Ασίας
Κατηγορία:Τουνγκουζικές γλώσσες
Κατηγορία:Συγκολλητικές γλώσσες
Χάικε Ντρέξλερ

Η Χάικε Ντρέξλερ ("Heike Gabriela Drechsler", 16 Δεκεμβρίου 1964) είναι πρώην αθλήτρια του στίβου, αρχικά της ανατολικής Γερμανίας και από το 1991 της ενωμένης Γερμανίας. Ήταν δύο φορές χρυσή ολυμπιονίκης και δύο φορές παγκόσμια πρωταθλήτρια στον ανοιχτό στίβο στο άλμα εις μήκος, και μια φορά παγκόσμια πρωταθλήτρια στο άλμα εις μήκος και στα 200 μέτρα στον κλειστό στίβο.
Les Cinq Diamants

Το Les Cinq Diamants είναι παριζιάνικη θεατρική αίθουσα η οποία βρίσκεται στον αριθμό 10 της "rue des Cinq-Diamants" στο 13ο Δημοτικό Διαμέρισμα του Παρισιού.
Tell Me Baby

Το Tell Me Baby είναι ένα τραγούδι από το διπλό άλμπουμ των Red Hot Chili Peppers , Stadium Arcadium. Το τραγούδι κυκλοφόρησε μετά το hit single "Dani California" στις 17 Ιουλίου 2006. Δεν ήταν τόσο επιτυχής όσο και το "Dani California" όσον αφορά την επιτυχία στα charts, αλλά έφθασε στο #1 στο Billboard Modern Rock Chart και παρέμεινε εκεί για τέσσερις εβδομάδες καθιστώντας το δεύτερο συνεχόμενο #1 της μπάντας από το Stadium Arcadium και το δέκατο υπ 'αριθμόν ένα συνολικά.
Το τραγούδι ενσωματώνει τόσο τον παλιό ήχο από funk από τις ημέρες του Blood Sugar Sex Magik στους στίχους του τραγουδιού, και το ρεφρέν επικεντρώνεται σε πιο μελωδικό ήχο, σαν του By the Way.

Τα b-side του τραγουδιού είναι τα "A Certain Someone" και"Mercy Mercy"
Live in Armenia

Live in Armenia είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Σεπτέμβριο του 2011 μέσω της δισκογραφικής εταιρείας "Frontiers Records".
Η ηχογράφηση του δίσκου πραγματοποιήθηκε στην πρωτεύουσα της Αρμενίας, Γερεβάν, στα πλαίσια της περιοδείας για την προώθηση του στούντιο δίσκου ""Wake the Sleeper", ο οποίος είχε κυκλοφορήσει το καλοκαίρι της προηγούμενης χρονιάς. Τα τραγούδια τα οποία συμπεριλαμβάνονται στο "Live in Armenia", προέρχονται από διάφορες χρονικές περιόδους του συγκροτήματος, οι οποίες εκτείνονται από τον πρώτο τους δίσκο, "Very 'eavy...Very 'umble"" μέχρι και το 2008.
Οι μουσικοί των Uriah Heep οι οποίοι συμμετέχουν εδώ, έχουν συνυπάρξει στο συγκρότημα από το 1986 και έπειτα, με εξαίρεση τον ντράμερ Ράσελ Γκίλμπρουκ, ο οποίος αντικατέστησε τον Λι Κέρσλεηκ, το 2007.
Χώρα της Γαλλίας

Η Χώρα της Γαλλίας, με το κάστρου του [[Εκουάν]] να την επιβλέπει.

Η Χώρα της Γαλλίας, η οποία ονομάζεται επίσης Parisis ή Πεδιάδα της Γαλλίας, είναι μια φυσική περιοχή η οποία βρίσκεται στην διοικητική περιοχή της Ιλ-ντε-Φρανς στα βόρεια του Παρισιού. Αποτελείται κυρίως από μια πεδιάδα από αλούβιο η οποία είναι αφιερωμένη στην μεγαλοπαραγωγή δημητριακών, της οποίας το νότιο τμήμα είναι ενσωματωμένο στα βόρεια προάστια του Παρισιού και έχει αστικοποιηθεί σε μεγάλο βαθμό. Στην περιοχή βρίσκεται επίσης το Αεροδρόμιο Ρουασί-Σαρλ-ντε-Γκολ.

Σε διοικητικό επίπεδο, αντιστοιχεί περίπου στο ανατολικό τμήμα του νομού της Βαλ ντ'Ουάζ, σε ένα τμήμα της Σεν-Σαιν-Ντενί και στο βορειοδυτικό άκρο της Σεν-ε-Μαρν.
Μίνο Μιλάνι

O Μίνο Μιλάνι ("Guglielmo" ή "Mino Milani"), γνωστός και με τα ψευδώνυμα Stelio Martelli, Eugenio Ventura και Piero Selva, είναι Ιταλός συγγραφέας, δημοσιογράφος και ιστορικός, με σημαντικό έργο στην παιδική λογοτεχνία και στα κόμικς.
Τόρε Σούλερμαν

Ο Τόρε Σούλερμαν (γερμανικά: "Thore Schölermann", 26 Σεπτεμβρίου 1984) είναι Γερμανός ηθοποιός και παρουσιαστής.
Ουίλιαμ Ράμσεϊ

:"Για άλλους με το ίδιο όνομα, δείτε Γουίλιαμ Ράμσεϊ (αποσαφήνιση)"
Ο σερ Ουίλιαμ Ράμσεϊ ("William Ramsay", 2 Οκτωβρίου 1852 − 23 Ιουλίου 1916) ήταν σπουδαίος Βρετανός (Σκωτσέζος) χημικός, στον οποίο το 1904 απονεμήθηκε το βραβείο Νόμπελ Χημείας «σε αναγνώριση των υπηρεσιών του στην ανακάλυψη των αδρανών αερίων στοιχείων στον αέρα».
Μεριέμ Ουζερλί

Η Μεριέμ Ουζερλί ("Meryem Uzerli", 12 Αυγούστου 1983) είναι Τουρκογερμανίδα ηθοποιός & μοντέλο.
Datsun 12

To Datsun 12 ήταν ένα αυτοκίνητο πόλης, που κατασκεύαζε η ιαπωνική αυτοκινητοβιομηχανία Datsun και κυκλοφόρησε το 1933, αντικαθιστώντας το Datsun 11, με την τιμή του Datsun 12 να κυμαίνεται στα 1.350 γιεν.
Γκόλντεν Στέιτ Ουόριορς

Οι Γκόλντεν Στέιτ Ουόριορς (αγγλικά: "Golden State Warriors") είναι επαγγελματική ομάδα μπάσκετ με εδρα το Σαν Φρανσίσκο των Ηνωμένων Πολιτειών. Ανήκουν στο τμήμα Eιρηνικού του National Basketball Association (NBA).